Document ID: /roh_data/filtered/fineweb-2-filterrobots_roh.jsonl.gz/2715

En la Cisjordania ha l'armada israeliana devastà la chasa d'in Palestinais ch'aveva stilettà la fin da zercladur ina matta da 13 onns cura ch'ella durmiva. Quai ha l'armada communitgà. Forzas da segirezza avevan mazzà l'attatgader suenter il delict.
Protecturs da dretgs umans han adina puspè crititgà las devastaziuns da chasas ed abitaziuns d'attentaders palestinais sco chasti collectiv. L'Israel di dentant ch’ins applitgeschia questa pratica per starmentar ulteriurs delinquents potenzials.
RR novitads 12:00